sv es fi fi fi fi fi hu es fi es fi fi fi fi fi hu es fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de de fi fi fi fi fi fi fi fi fi fi fi fi fi hu es fi fi fi fi fi fi fi fi fi fi fi fi fi fi fi fi fi fi fi it fi sv fi en fi en fi fi fi fi
Niinhän siinä kävi, että mäkihypyt, hiihdot, lätkät ja motocrossit melkein jäivät, kun kuuskytluvun kasvattiin iski beatmusiikki Liverpooolin suunnilta. Siitä iskusta käynnistyi myös Eki Jantusen mutkaton viihdetaival 1960-luvun puolivälissä pop- ja rock-musiikilla.
Ekat bändiviritykset Orimattilan Pakaantien tallissa Tuomisen Hanskin (rummut) ja Ekin kanssa (kitara,laulu) näkivät päivänvalonsa vuonna 1965. Basistiksi bändiin tuli Lappalaisen Masa. Eka keikka kirjattiin vuonna 1966 Orimattilan Jymylinnassa, sitä ennen tehtiin lähinnä persoonallisia kutsukonsertteja treenitallissa.
Bändiniminä alkuaikoina olivat mm.The Spellingers, The Face, The Bad Faces, The Free ja The Freeband. Nimistä sen verran, että arvatkaapa vaan miten esim. Mikkeli-keikalla oli 60-luvun lopulla väkeä - luulivat kai meitä juuri breikanneeksi brittibändiksi.
Bändimme osallistui nuoriso-ohjaaja Pertti Mäkelän innostamana mm. talousalueen taidetapahtumiin tuoden voitot kotiin. Valtakunnallisella tasolla osallistuimme mm. popbändien SM-kisoihin v.1968 Tampereen Jäähallissa. Sieltä irtosi takataskuun (=ei penniäkään) The Freelle komeasti pronssia. Mukana kisassa oli n. 20 bändiä, mm. Seppo Tammilehdon & Mika Sundqvistin ryhmä Alwari Tuohitorvi ja Pave Maijasen Wanhat Kopet.
Mutkattomat perustetaan - Jätkän humppa levylle
Pop-periodin jälkeen perustimme Hannu Tuomisen (rummut), Erkki Jantusen (basso ja laulu) ja Pekka Melanderin (hanuri) kanssa Mutkattomat -yhtyeen vuonna 1975 (kuva 2).
Päiväduunit pidettiin soiton ohessa kunniassa koko ajan; Hanski veti perhefirmaansa, Pekka painotalossa visualistina ja Eki taas tiedotus-ja markkinointihommissa. Keikat pelittivät vuotuisesti niin, että kuukaudesta soitettiin kolme viikonloppua ja heinäkuut huilattiin.
Keikkaruletti pyöri isolla vaihteella kotimaan lisäksi ulkomailla. Maamme tuhansien tanssipaikkojen joukosta löytyi joka kylästä jopa useampia ja menohan oli suorastaan mutkatonta. Näyttävin kuvio Mutkattomilla oli 70-luvulla MTV:n Markku Veijalaisen luotsaamassa 7-osaisessa "Rakas kallis auto" -sarjassa housebändinä.
Suuren yleisön tutuksi Eki Jantunen tuli MTV3:n Toivotaan toivotaan -ohjelmassa (kuvat 4 ja 5) sekä Klippanin Tanssit Stadissa- ohjelmien (TV1) juontajana vuosina 1986-1997, (kuva 7). TV-kuvioissa hän oli aktiivisesti mukana noin 150 ohjelman verran.
Kestävä hitti - Jätkän humppa!
Viihdetaipaleen ehdoton hitti kautta aikojen on ollut Jätkän humppa Mutkattomat- yhtyeessä. Jopa Suosikin kärkikolmikossa komeillut kappale on asettunut aikamme ikivihreäksi. Biisi on keikkunut maassamme kymmenen soitetuimman kappaleen joukossa jo vuosia - myynniltäänkin iskelmäsarjan maailmanmestaruustasossa.
Kaikkiaan levytyksiä Eki Jantusella on takanaan tällä hetkellä 22 albumia eli reippaat 250 laulua. Mutkaton meininki on palkittu vuonna 1993 Kullervo Linna- säätiön palkinnolla linjakkaan tanssimusiikin esittäjänä ja alansa puolestapuhujana.
Viihdettä Viidellä Vuosikymmenellä - levytyksiä aktiivisesti
Eki Jantunen & Mutkattomat on ollut mukana Viihteellä jo Viidellä Vuosikymmenellä. Esiintymisiä on tehty pääasiassa tanssipaikoilla, laivoilla ja ravintoloissa. Lukuisat teemalliset viihdepaketit käsikirjoituksesta toteutukseen sekä konsertit ovat kuuluneet myös kuvioon (kuva 15).
Kautta aikain on oltu pääasiassa kotimaisen tanssimusiikin ja iskelmän ahkera levyttäjä. Uusin albumi "Rakkaus ravistaa" (v. 2020) kantaa järjestysnumeroa 22.
Levyjä on ollut sauma tehdä mm. maamme ykköstuottajien kanssa; kiitos Timo Lindström, Jori Sivonen, Kaj Westerlund, Markku Johansson, Bruno Korpela, Hillel Tokazier, Esa Nieminen (kuva 19) ja Erik Lindström (kuva 12).
Levyillä on paikka paikoin vieraillut myös eturivin muusikkoja kuten Lahti, Söderberg, Korpela, Tokazier, J. Saksa, Kurkela, J. Louhivuori, Lasanen, E. Friman, J.Kuusisto, Pohto, Rautiainen, M. Miettinen, Metsäketo, Wesslin, Ylönen, Kallio, Nyqvist, Lanu, R. Korhonen, Kataja, Lind, Växby, J. Helenius sekä harmonikkamestari Taito Vainio ja viihdepäällikkö Veijo Miettinen (kuva 13).
Mutkattomassa peruskokoonpanossa (kuva 14) ovat viime vuosina musisoineet Jani Böhm (hanuri, laulu), Jani Varpujärvi (kosk/basso/laulu), Jari Makkonen (rummut) ja Eki (laulu, kitara). Nykykokoonpanossa soittavat Kari Salminen (rummut, laulu), Jani Varpujärvi (kosk., laulu), Saku Koskelainen (kosk., laulu) ja Eki (laulu, kit.).
Eki on toteuttanut myös mutkattomalla musamatkallaan yhteislaulutilaisuuksia, harjakaisia, firma-ja perhejuhlia sekä mm. joulukirkkokonsertteja. Omaa sarkaansa edusti päivätyöhön liittyvänä mm. muotinäytösten juontaminen PR- ja tiedotusjohtaja Yvonne de Bryu'nin johdolla.
Väkirikkaimmiksi keikkakohteiksi nousevat Eesti Eest -tapahtuma Tallinnan Laululavalla 1989 / MTV-juontokeikka (n.100 000 henkeä) ja Linnanmäen Tuko -tapahtumassa bändinä 1987 (n. 40 000 henkeä).
Pitkäaikaisimpia keikkavetoja ovat olleet mm. Turkian lava (17 juhannuslauantaita putkeen), Ylläs Soikoon + SMORK (13 vuotta), Kantrifestarit Orimattilassa (15 vuotta), Resiinaralli (10 vuotta) ja Tönnön Siltajuhlat (10 vuotta).
Erikoisimmiksi keikkareissuiksi kristallisoituu erään yrityksen vuosijuhlaan liittyvä mustanmakkaran hakumatka höyryjunalla Helsingistä Tampereelle tammipakkasissa sekä 'täysmittainen' Putkiooppera Järvenpään Sibeliussalissa. Mukana olivat mm. Jussi Raittinen, Viktor Kalborrek ja Lea Laven.
Ekin '25 Viihteen Vuotta' -kiertue järjestettiin ryydittämään 'Rytmimme tää' -albumia 1992. Mukana matkassa oli myös MicMac -show, joka tarjosi herkullisesti Juicet, Kikat, Topit, Frederikit ym. tähtiartistit näyteltyinä (kuva 11).
Keikkaa ja konserttia 2000-luvulla
Juonto-/soittorintamalla on ollut hyvinkin erilaisia tilaisuuksia, pieniä ja SUURIA juhlia monella sektorilla. Konserttitaloja ja lavoja on kierretty valtakunnallisesti esim. Mutkattomat-yhtyeen vuosijuhlien ja 'Koskettavia tarinoita' -kirkkokonserttien merkeissä. Mm. lavatunnelmia & Senaatintoria kuvissa (14 ja 15).
Mutkattomien 30-vuotisjuhlaa juhlistettiin vuonna 2005 Radio Suomen Lavalauantai -lähetyksellä Orimattilan Kehräämöllä kera 6-miehisen juhlabändin. Konsertista julkaistiin myös yhtyehistoriamme ainut livelevy "Tanssilavakeikka" vuonna 2013. Bändin 35-vuotiskekkerit pidettiin Lahden Sibeliustalossa vuonna 2010 täydelle salille, vierainaan mm. Kari Salmelainen ja Kaija Pohjola (kuva 16).
Suomi Soi- sekä Suomi 100 -teemoilla oltiin juontajana /solistina liikkeellä eturivin esiintyjien kanssa, mukana mm. Jukka Kuoppamäki, Aikamiehet, Korsuorkesteri, Pasi Kaunisto ja Kyösti Mäkimattila (kuva 17).
TV-kuvioita on tullut eteen viime vuosien saatossa mm. Olavi & Laila -laulukilpailussa (yli 10 vuotta) aina Alfa-TV:tä myöten (kuva 10). Pikkupojasta kimmonneen moottoriurheilukipinän myötä on juontojuttuja ollut mm. SM-motocross- ja endurokisoissa, keulilla Päijänneajo (kuva 18). Maan "wanhimmalle" moottoripyörätapahtumalle olemme omistaneet uutuusalbumillamme 'Päitsi' -nimisen laulun.
Eki Jantunen on palkittu seuraavasti:
- Menestynyt Kuntalainen, Orimattila 1989
- Valtakunnallinen Kullervo Linna -palkinto 1993
- Vuoden Kaupunkilainen Orimattila 2003
- Vuoden Taiteilija (Lahden Piirin Karjalaiset 2004)
Mutkattomat-leirissä on kevyt viihde otettu valmisteluvaiheissa aina vakavasti, lavalla puolestaan mahdollisimman kepeästi. Mutkattomat on tarjonnut myös monelle muusikolle oivan ponnahduslaudan.
Esimerkiksi konservatorion kasvatti Kari Salminen teki Mutkattomissa -80-luvulta alkaen yli 30 vuoden uran basistina, rumpalina, kosketinsoittajana ja laulajana. Kari palasi riviin rumpujensa taakse 2021.
Mutkattomissa 90-luvun taitteessa musisoinut Jarno Kuusisto tunnetaan Kultaisen Harmonikan voittajana (1992) ja 1980-luvulla kitaristinamme toiminut Juha Johansson puolestaan kitaransoiton lehtorina Lahden Musiikkiopistossa.
Toinen lehtorismies, puhallinsoittaja Erkki Lehtimäki toimi Pop&Jazz-opiston ensimmäisinä opettajina ja viritti vaskiaan Mutkattomissa 13 vuotta 1990-2000 -luvuilla. Ensimmäinen tanssiorkesterituntuma hänellä oli mm. Paavo Melanderin ja Olavi Virran yhtyeissä.
Musiikinopettaja, muusikko Hannu Korhonen toimi Mutkattomissa yli 5 vuotta kosketinsoittajana, laulajana ja trumpetistina 2000-luvulla. Hannu tunnettiin Orimattilassa merkittävänä musiikkivaikuttajana sekä taitavana kuoro- sekä puhallinorkesterijohtajana.
Mutkattomia muusikoita mukavissa maisemissa
KUNNIOITUKSEMME EDESMENNEILLE, UPEILLE SOITTOKAVEREILLE:
Erkki Lehtimäki (s. 11.10.1942 - k. 4.7.2015)
Erno Haakana (s. 13.6.1974 - k. 6.3.2017)
Hannu Korhonen (s. 10.7.1955 - k. 22.10.2017)
Juonnot & jutut & tanssimusat
Firma-, yhteisö- ja perhejuhlat
Suuhun maukkaan maistiaisen sain
tiennyt en lainkaan mut hyvältä maistui vain
Mielessäin suurin silmin sitä maistelin
pyöritin nyöritin sitä kiihkeesti kieputtelin
-Oisko tää kuumaa pintaa nyt vaan
oisko tää konjamiinia maan
arvaa millään en siksi ihmettelen
Laittakaas herkku poskeenne vaan
maistelkaas miten on hurmaavaa
Lapsen lailla suussain sulattelin
kuin unten mailla sain hetkisen herkimmin
Siksi kai syömein soutaa kiihkein askelin
rakkaus kutsuu mua niin hurmaavin
-Oisko tää tummaa pintaa nyt vaan....
Säv: M.Obytsaiko San: E.Jantunen
Eki Jantunen & Mutkattomat
© 2020-2030 Eki Jantunen & Mutkattomat * Puhelin 0500 416900
Myynti: Mutkattoman suora toimisto 0500 416900